CELEX: 62007CJ0061
Language: fi
Date: 2007-07-18 00:00:00
Title: Yhteisöjen tuomioistuimen tuomio (viides jaosto) 18 päivänä heinäkuuta 2007. # Euroopan yhteisöjen komissio vastaan Luxemburgin suurherttuakunta. # Jäsenyysvelvoitteiden noudattamatta jättäminen - Järjestelmä, jonka tarkoitus on mahdollistaa kasvihuonepäästöjen seuraaminen - Kioton pöytäkirjan täytäntöönpano. # Asia C-61/07.

Yhteisöjen tuomioistuimen tuomio (viides jaosto) 18.7.2007 – komissio vastaan Luxemburg
      (asia C-61/07)
      Jäsenyysvelvoitteiden noudattamatta jättäminen – Järjestelmä, jonka tarkoitus on mahdollistaa kasvihuonekaasupäästöjen seuraaminen – Kioton pöytäkirjan täytäntöönpano
      Jäsenyysvelvoitteiden noudattamatta jättämistä koskeva kanne – Yhteisöjen tuomioistuimen arviointi siitä, onko kanne perusteltu – Huomioon otettava tilanne – Tilanne perustellussa lausunnossa asetetun määräajan päättyessä (EY 226 artikla) (ks. 7 kohta)
      Aihe 
      
         
               Jäsenyysvelvoitteiden noudattamatta jättäminen – Järjestelmästä yhteisön kasvihuonekaasupäästöjen seuraamiseksi ja Kioton
                  pöytäkirjan täytäntöönpanemiseksi 11.2.2004 tehdyn Euroopan parlamentin ja neuvoston päätöksen N:o 280/2004/EY 3 artiklan
                  2 kohdassa säädetyt tiedot sisältävän kertomuksen määräajassa tapahtuvan toimittamisen laiminlyönti – Kasvihuonekaasupäästöjä
                  koskevia kansallisia ennusteita ja niiden rajoittamiseksi ja/tai vähentämiseksi toteutettuja toimenpiteitä koskevat tiedot
               
            Ratkaisu 
      1)         Luxemburgin suurherttuakunta ei ole noudattanut järjestelmästä yhteisön kasvihuonekaasupäästöjen seuraamiseksi ja Kioton pöytäkirjan
         täytäntöönpanemiseksi 11.2.2004 tehdyn Euroopan parlamentin ja neuvoston päätöksen N:o 280/2004/EY 3 artiklan 2 kohdan mukaisia
         velvoitteitaan, koska se ei ole toimittanut tässä säännöksessä edellytettyjä tietoja. 
      
      2)         Luxemburgin suurherttuakunta velvoitetaan korvaamaan oikeudenkäyntikulut.